b'\n_START_ARTICLE_\nSegon moment d\'\xc3\xa0rea\n_START_PARAGRAPH_\nEn enginyeria estructural, el segon moment d\'\xc3\xa0rea, tamb\xc3\xa9 anomenat segon moment d\'in\xc3\xa8rcia o moment d\'in\xc3\xa8rcia d\'\xc3\xa0rea, \xc3\xa9s una propietat geom\xc3\xa8trica de la secci\xc3\xb3 transversal d\'elements estructurals. F\xc3\xadsicament el segon moment d\'in\xc3\xa8rcia est\xc3\xa0 relacionat amb les tensions i deformacions m\xc3\xa0ximes que apareixen per flexi\xc3\xb3 en un element estructural i, per tant, juntament amb les propietats del material determina la resist\xc3\xa8ncia m\xc3\xa0xima d\'un element estructural sota flexi\xc3\xb3._NEWLINE_El segon moment d\'\xc3\xa0rea \xc3\xa9s una magnitud les dimensions de la qual s\xc3\xb3n longitud a la quarta pot\xc3\xa8ncia, normalment cm\xe2\x81\xb4 i no s\'ha de confondre amb el concepte f\xc3\xadsic relacionat d\'in\xc3\xa8rcia rotacional, on les unitats s\xc3\xb3n massa per longitud al quadrat). Per evitar confusions, alguns enginyers denominen "moment d\'in\xc3\xa8rcia de massa" al moment amb unitats de massa descrit en aquell article.\n_START_SECTION_\nMoments d\'in\xc3\xa8rcia principals\n_START_PARAGRAPH_\nSi considerem novament una secci\xc3\xb3 transversal plana \xce\xa3 i la parametritzem mitjan\xc3\xa7ant coordenades rectangulars (x,y), llavors podem definir dos moments d\'in\xc3\xa8rcia associats a la flexi\xc3\xb3 segons x o segons y a m\xc3\xa9s del moment d\'in\xc3\xa8rcia mitjan\xc3\xa7ant:_NEWLINE_Aquests moments defineixen les components d\'un tensor de segon ordre:_NEWLINE_Els eixos es diu que s\xc3\xb3n eixos principals d\'in\xc3\xa8rcia si _NEWLINE__NEWLINE_i en aquest cas podem escriure la tensi\xc3\xb3 perpendicular associada a la flexi\xc3\xb3 desviada simple de l\'element estructural sobre cada punt de la secci\xc3\xb3 \xce\xa3 estudiada com:_NEWLINE_Sent M\xe2\x82\x93 i My les components del moment flector total sobre la secci\xc3\xb3 \xce\xa3. Les unitats en el Sistema Internacional d\'Unitats per al segon moment d\'in\xc3\xa8rcia s\xc3\xb3n longitud a la quarta pot\xc3\xa8ncia, en la pr\xc3\xa0ctica la majoria de seccions d\'\xc3\xbas en enginyeria es donen en (cm\xe2\x81\xb4). Si els eixos de refer\xc3\xa8ncia emprats no necess\xc3\xa0riament s\xc3\xb3n eixos principals l\'expressi\xc3\xb3 completa de la tensi\xc3\xb3 en qualsevol punt gen\xc3\xa8ric ve donada per:'